બોરસદના ઉમલાવ ગામથી સારીકાબેનને પ્રસૃતિનો દર્દ ઉપડતાં પેટલાદ સિવિમાં લાવવામાં આવ્યા હતા. સારીકાબેનને એનીમીયા હોય કેસ તબીબો માટે પડકારજનક હતો. જેથી સૌપ્રથમ આયર્ન સુક્રોઝ થેરાપીથી લોહીની ઉણપ દૂર કરવામાં આવી હતી. ત્યારબાદ સારીકાબેનની લોઅર સેગમેન્ટ સિઝેરીયન સેક્શન સર્જરી કરવામાં આવતાં ત્રણ બાળકોને જન્મ આપ્યો હતો. જેમાં બાળકોનું વજન અનુક્રમે ૧.પ, ૧.૪ અને ૧.૯ કિગ્રા છે. પેટલાદ સિવિલ હોસ્પિટલમાં સ્પેશિયલ ન્યુબોર્ન કેર યુનિટમાં નવજાત શિશુની જરૂરી ટ્રીટમેન્ટ બાદ તેઓનું વજન ઓછું હોય નડિયાદ સિવિલમાં ખસેડયા હતા. સારીકાબેનના પતિ વિનોદભાઇએ જણાવ્યું હતું કે, તેઓ ત્રણ બાળકોને લઇને ખૂબ જ ખુશ છે. ખેતરમાં મજૂરી કરીને જીવન વ્યતિત કરે છે અને સંતાનોમાં છ વર્ષની અને પાંચ વર્ષની દિકરી છે. બીજી બે દિકરીનો જન્મ અમારી ખુશીમાં વધારો થયો છે. આજે ડોક્ટરને કારણે જ મારા સંતાનો અને તેઓની માતાને નવજીવન મળ્યું છે.